Z A P I S N I K
27. sjednice Vijeća Mjesnog odbora Volovčica
održane dana 15. lipnja 2023. godine (četvrtak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: ---
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 7 od 7 članova/ica Vijeća, što znači da Vijeće može pravovaljano odlučivati te otvara 27. sjednicu Vijeća Mjesnog odbora.
Vijeće je jednoglasno verificiralo tekst Zapisnika 26. sjednice Vijeća održane dana 18. svibnja 2023. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Utvrđivanje prioriteta za donošenje Plana komunalnih aktivnosti (PKA) za 2024. godinu i Plana malih komunalnih akcija (PMKA) – asfalterski program za 2024. godinu
2. Korištenje prostora Mjesne samouprave
3. Aktualna komunalna problematika
4. Razno: izvješća, pitanja i prijedlozi

Ad1)	Utvrđivanje prioriteta za donošenje Plana komunalnih aktivnosti (PKA) za 2024. godinu i Plana malih komunalnih akcija ( PMKA) – asfalterski program za 2024. godinu
Sukladno rokovima i načinu donošenja Planova komunalnih aktivnosti i Plana malih komunalnih akcija te temeljem provedene rasprave Vijeće jednoglasno donosi 
Z a k lj u č a k   1.
o prioritetima za izradu Plana komunalnih aktivnosti za 2024. godinu za područje Mjesne samouprave Volovčica: 
1. izvedba sustava oborinske odvodnje – ugradnja kanalica u Kriškoj ulici k.br. 22-24 i Kriškoj ulici 26-28, k.č. 2616/1 k.o. Peščenica
2. izvedba zelenih tribina u multifunkcionalnom parku kod šetališta Ranka Marinkovića, k.č. 2682/1 k.o. Peščenica
3. izrada projekta rekonstrukcije i uređenja sportskog igrališta OŠ Petra Preradovića, k.č. 2680/1 k.o. Peščenica
4. izradu projekta rekonstrukcije dječjeg igrališta u Kolarovoj ulici kod k.br. 17 (k.č. 2685/4 k.o. Peščenica) u ograđeni park za skupinu djece do 12 godina starosti s opremom primjerenom za djecu s invaliditetom i djecu smanjenih motoričkih sposobnosti (zaključak 9. sjednice VMO Volovčica od 19.01.2022.)
5. izrada projekta uređenje nove zelene ograde i obnove javnog, pješačkog puta duž južne strane Centra KNAP i Glazbene škole Zlatka Balokovića između Ivanićgradske ulice i Moslavačkog trga (zaključak 3. sjednice VMO Volovčica od 10.08.2021.)
6. izvedba vračanja zaštitnih stupića na kod pješačkog prijelaza na zavoju Ulice grada Vukovara i Ulice grada Gospića, k.č. 4340/1 k.o. Peščenica
7. postavljanje/zamjena klupa ili kompleta klupa i stol:
· postavljanje 2 kompleta klupa i stol u parku za stolni tenis u Ulici Hermana Dalmatina, k.č. 2643 k.o. Peščenica
· postavljanje 2 kompleta klupa i stol u sklopu dječjeg igrališta u ulici Hermana Dalmatina
· zamjena oštećenih klupa i postavljanje dodatnih klupa na lokacijama šetnice od Ul. Frana Alfirevića 55 do  Ul. Frana Alfirevića 65 (k.č. 2392 k.o. Peščenica), od Turopoljske ul. 4 do  Ul. Frana Alfirevića 73 (k.č. 2397/11 k.o. Peščenica)  i šetnice od Kriške ul. 28 do Prilaza Sv. Josipa radnika 11 (k.č. 2617/17 k.o. Peščenica)
8. postavljanje 1 dodatnog koša za otpad s grbom Grada Zagreba zapremnine 55l na dječjem igralištu u ulici Frana Alfirevića
Obrazloženje
Prioriteti za izradu Plana komunalnih aktivnosti za 2024. godinu navedeni su prema razini prioriteta od najvažnijih prema nižima.
Sukladno rokovima i načinu donošenja Planova komunalnih aktivnosti i Plana malih komunalnih akcija te temeljem provedene rasprave Vijeće jednoglasno donosi 
Z a k lj u č a k   2.
o prioritetima za izradu Plana malih komunalnih akcija – asfalterski program za 2024. godinu za područje Mjesne samouprave Volovčica: 
1. asfaltiranje pješačke staze koja povezuje Sportsku dvoranu Peščenica i Školu za grafiku, dizajn i medijsku produkciju u dužini 182m, staza prolazi preko k.č. 2687/1, 2687/2, 2687/3 i 2687/12 k.o. Peščenica
2. asfaltiranje pješačke staze koja povezuje Sportsku dvoranu Peščenica i Tehničku školu Ruđera Boškovića u dužini 102m, staza prolazi preko k.č. 2687/11, 2687/13 i 2688/1 k.o. Peščenica
3. asfaltiranje nogostupa Kosorova ulica 1-23 u dužini 242m, k.č. 2662/90 k.o. Peščenica.
Obrazloženje
Prioriteti za izradu Plana komunalnih aktivnosti za 2024. godinu navedeni su prema razini prioriteta od najvažnijih prema nižima.
Ad2)	Korištenje prostora mjesne samouprave Volovčica
Temeljem provedene rasprave Vijeće jednoglasno donosi 
Z a k lj u č a k
o odobravanju korištenja dvorane od 72m2 u prostoru MO Volovčica, Kriška 20 od 01.07.2023. godine do 31. prosinca 2023. godine kako slijedi:
· Matici umirovljenika Peščenica-Žitnjak "Likovna sekcija" svakog ponedjeljka od 09.00 do 12.00 sati
· Matici umirovljenika Peščenica, Podružnica Volovčica svakog ponedjeljka od 14.00 do 17.00 sati
· Dječjem zboru "Kikići" svakog ponedjeljka i petka od 17.30 do 22.00 sata
· Gerontološkom centru Doma za starije osobe Peščenica, Zagreb svakog utorka i četvrtka od 08.00 do 10.00 sati
· grupi za Satove suvremenog plesa svakog utorka i četvrtka od 17.00 do 19.00 sati
· SDPH, MO SDP Peščenica-Žitnjak, Ogranak "Donje Svetice" 1. i 3. utorak u mjesecu od 19.00 do 21.00 sat
· SDPH, MO SDP Peščenica-Žitnjak, Ogranak "Volovčica" 2. i 4. utorak u mjesecu od 19.00 do 21.00 sat
· Matici umirovljenika Peščenica-Žitnjak KUD "Treća mladost“ svake srijede i petka od 09.00 do 11.00 sati
· Matici umirovljenika Peščenica-Žitnjak „Homeopatija“ svake srijede od 15.00 do 17.00 sati
· političkoj stranci HOĆEMO PRAVEDNO 1. i 3. srijedu u mjesecu od 17.00 do 19.00 sati
· političkoj stranci Socijaldemokrati 1. i 3. srijedu u mjesecu od 19.00 do 21.00 sat
· Mladež Hrvatske demokratske zajednice, TO Volovčica 1. i 3. srijedu u mjesecu od 21.00 do 22.00 sata
· Mladež Hrvatske demokratske zajednice, TO Donje Svetice 2. i 4. srijedu u mjesecu od 21.00 do 22.00 sata
· političkoj stranci Hrvatska demokratska zajednica, TO Volovčica 1. i 3. četvrtak u mjesecu od 19.00 do 21.00 sat
· političkoj stranci Hrvatska demokratska zajednica, TO Donje Svetice 2. i 4. četvrtak u mjesecu od 19.00 do 21.00 sat
· Matici umirovljenika Peščenica-Žitnjak „Literarna sekcija“ svakog petka od 15.00 do 17.00 sati
· Matici umirovljenika Peščenica, Podružnica Volovčica – druženje i okupljanje članova 2. subota u mjesecu od 15.00 do 22.00 sata
· Matici umirovljenika Peščenica, Podružnica Donje Svetice – druženje i okupljanje članova 4. subota u mjesecu od 15.00 do 22.00 sata
· Šahovskom klubu 99. brigade svake nedjelje od 17.00 do 20.00 sati
Temeljem provedene rasprave, Vijeće Mjesnog odbora Volovčica jednoglasno donosi
Z a k lj u č a k   1.
o rješavanju komunalne problematike
kojim zabranjuje privremeno ili trajno pohranjivanje (skladištenje) alkoholnih napitaka u prostoru Mjesnog odbora Volovčica.


Ad3)	Aktualna komunalna problematika
Temeljem provedene rasprave o aktualnoj komunalnoj problematici i ponovljenom zahtjevu građana o kojem je Vijeće već donijelo zaključak na 3. sjednici održanoj dana 10.08.2021. godine, Vijeće Mjesnog odbora Volovčica jednoglasno donosi
Z a k lj u č a k   1.
o rješavanju komunalne problematike
kojim predlaže Vijeću Gradske četvrti Peščenica-Žitnjak da uputi pisanu prijavu nadležnoj Policijskoj postaji 
· o učestalom narušavanju javnog reda i mira na javnoj površini ispred Radoš Trgovine d.o.o., ulica Josipa Kosora 3,
te da uputi pisanu prijavu Sektoru za komunalno i prometno redarstvo – Odjel komunalnog redarstva
· protiv Radoš Trgovine d.o.o., ulica Josipa Kosora 3, za kršenje odredbe Odluke o komunalnom redu kojom je pravna ili fizička osoba obrtnik koja obavlja djelatnost zbog koje dolazi do onečišćavanja javnih površina, dužna iste redovito čistiti ili osigurati njihovo čišćenje.
Temeljem provedene rasprave po prijedlogu stanovnika Mjesne samouprave Volovčica, a u svrhu povećanja sigurnosti svih sudionika u prometu, Vijeće Mjesnog odbora Volovčica jednoglasno predlaže Vijeću Gradske četvrti Peščenica-Žitnjak 
Z a k lj u č a k   2.
o rješavanju komunalne problematike
da od Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektor za promet zatraži ishođenje mišljenja i suglasnosti nadležne policijske uprave za postavljanje uspornika prometa kod pješačkog prijelaza na zavoju Ulice grada Vukovara i Ulice grada Gospića u oba smjera kretanja prometa, k.č. 4340/1 i k.č. 4340/2 k.o. Peščenica;
Z a k lj u č a k   3.
o rješavanju komunalne problematike
da od Gradskog ureda za prostorno uređenje, izgradnju Grada, graditeljstvo, komunalne poslove i promet – Sektor za promet i od Zagrebačkog Holdinga d.o.o. – Podružnica Zagrebačke ceste zatraži da sukladno mišljenju i suglasnosti nadležne policijske uprave donese rješenje za postavljanje uspornika prometa kod pješačkog prijelaza na zavoju Ulice grada Vukovara i Ulice grada Gospića u oba smjera kretanja prometa, k.č. 4340/1 i k.č. 4340/2 k.o. Peščenica.


Temeljem provedene rasprave, Vijeće Mjesnog odbora Volovčica jednoglasno predlaže Vijeću Gradske četvrti Peščenica-Žitnjak 
Z a k lj u č a k   4.
o rješavanju komunalne problematike
da od Zagrebačkog holdinga d.o.o. Podružnica Zrinjevac zatraži izvršenje zamjenske sadnje mladica stabala na lokaciji zelene površine s južne strane stambene zgrade Kosorova ulica k.br. 13-15, k.č. 2662/92 k.o. Peščenica.
Ad4)	Razno: izvješća, pitanja i prijedlozi
Predsjednica je izvijestila vijećnike da je, sukladno zaključku 24. sjednice VMO Volovčica od dana 29.03.2023. godine, komunalni redar Četvrtog područnog odsjeka komunalnog redarstva obavio nadzor na lokacijama na adresi Popovačka ulica k.br. 14 i Kriška ulica k.br. 63 te je pokrenut postupak za orezivanje predmetnih stabala čije krošnje se isprepliću s kablovima infrastrukture opskrbe električnom energijom.
Predsjednica je izvijestila vijećnike o obavijesti Odsjeka za zelene površine od 02.06.2023. da za uklanjanje suhih stabala te orezivanje stabala koja su u koliziji s infrastrukturom nije potrebno rješenje Odsjeka za zelene površine već se isto smatra redovnim održavanjem. 
Predsjednica je izvijestila vijećnike da o traženju Gradskog ureda za obnovu, izgradnju, prostorno uređenje, graditeljstvo, komunalne poslove i promet vezano za pregled spomenika, skulptura, spomen obilježja, fontana i spomen ploča postavljenih po Zagrebu i potrebu da se postojeća baza istih upotpuni podacima s terena odnosno područja gradskih četvrti i mjesnih odbora na čijem području su spomenici smješteni. Tražene podatke je potrebno dostaviti do 15.10.2023. godine.
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 04.07.2023. godine s početkom u 17:30 sati.
29.08. u 18.00 sati
Dovršeno u 19.38 sati.
KLASA: 024-08/23-03/----
URBROJ: 251-13-11-11/008-23-1 
Zagreb, 9. lipnja 2023.

Predsjednica
Vijeća Mjesnog odbora Volovčica
Iva Jelačić, v.r.






